Dîwanê Hemserekîye yê Kongreya Komelê Demokratîkî yê Kurdîstanijan ê Ewropa (KCDK-E) derheqê çalakîyanê 18-19ê temmuze de eşkerayîyêke weşanaye  ke nê çalakîyî pê wesîleya serrgêra Şorişê Rojawanî hetê Women Defen Rovaja, Internationalist Commune, Make Rovaja Green again û RiseUp4Rojava do bêrê kerdene.
Vengdayîşê KCDK-E wina yo:
''8 serrî verê cû 19ê temmuze de rayberîya cinîyan de Şorişê Rojawanî ame kerdene. Şorişê Rojawanî seba pêro merdimîye bi mîsalêk. Şorişê Rojawanî pêro dinya de veng vet. Dewleta tirke ya îşxalkere seba ke Şorişê Rojawanî çin bikera hêrişan kena. Nê hêrişî seba pêro merdimîye bitehluke yê. Rojawan erjê pêro merdimîye yo û ganî hetê pêro merdimîye bêro pawitene.
Na çarçewe de ma venga her kesî danê ke 18 û 19ê temmuze de tewrê çalakîyanê wayîrvejîyayîşê Rojawanî bibê.''
